9.12.2016

SAMAKin hallitukselta (puolue- ja SAK-/LO-sihteeriryhmältä)

SAMAKin vuosikokoukseen

**SAMAKin toimintasuunnitelma vuodeksi 2017**

1

SAMAKin sääntöjen mukaan ”*vuosikokous hyväksyy SAMAKin toimintasuunnitelman*”.

2

Poimintoja SAMAKin vuoden 2016 toiminnasta:

* Vuosikokous Rönnebergassa tammikuussa
* SAMAKin uudet verkkosivut ja Facebook-sivu tammikuussa
* Neljä hallituksen (puolue- ja SAK-/LO-sihteeriryhmän) kokousta
* EU-ryhmän kokoukset Brysselissä, kesäkuu ja joulukuu
* Puoluejohtajien kokous 2. syyskuuta Tukholmassa
* Osallistuminen tasa-arvoa, työelämää ja uutta teknologiaa käsitelleen seminaarin järjestämiseen lokakuussa Reykjavikissa
* Ulko- ja turvallisuuspoliittisen ryhmän kokous joulukuussa Tukholmassa
* Pohjola-koulu, ensimmäisen vuosikurssin päättäjäiset maaliskuussa ja toisen vuosikurssin aloitus Tukholmassa marraskuussa
* Työelämään integroitumisen työryhmä (Kallsetin raportti), esiteltiin syyskuussa
* CEVEA-raportti sosiaalisesta polkumyynnistä, esitellään vuosikokouksessa 2017
* SAMAKin lentoliikennetyöryhmän raportti, esitellään vuosikokouksessa 2017 (Heunicken raportti)
* Pohjoismaista mallia esittelevän aineiston kehittäminen ulkomaisille lukijoille ("Nordic Model for Dummies")
* Norjan LO:n projektivarojen turvin on saatu lisäresursseja, mikä vastaa noin yhtä puoliaikaista poliittista asiantuntijaa (Silje Rygland)

3

Vuoden 2017 toimintasuunnitelman tulee yleisellä tasolla pohjautua (1) NordMod2030-hankkeen ja vuoden 2014 työläiskongressissa hyväksytyn Sørmarkan-julistuksen seurantaan sekä (2) pohjoismaisen mallin turvaamiseen ja kehittämiseen ottaen huomioon sen edessä olevat suuret haasteet ja mahdollisuudet. On myös kiinnitettävä erityistä huomiota (3) järjestäytyneiden ja ihmisarvoisten työmarkkinoiden turvaamiseen ja kehittämiseen vaativina aikoina ja toteutettava siinä yhteydessä selvitys NordMod2.0 Tulevaisuuden työelämä. Lisäksi tulee (4) suunnata voimavaroja viestintään.

4

Sørmarkan-julistusta seurataan erillisen yhdeksänkohtaisen suunnitelman mukaisesti. Puolue- ja SAK-/LO-sihteeriryhmä hyväksyi suunnitelman joulukuussa 2014, ja vuonna 2016 työskenneltiin useiden sen kohtien parissa:

1. Sørmarkan-julistukseen sisältyvien, SAMAKin näkökulmasta tärkeiden ”Me haluamme” -kohtien seuranta
2. NordMod-hankkeen ja Sørmarkan-julistuksen mahdollinen lanseeraus yksittäisissä Pohjoismaissa
3. Pohjoismaisen mallin kansainvälisen tunnettuuden lisääminen NordMod-hankkeen ja Sørmarkan-julistuksen avulla
4. Yhden tai muutaman teeman käsitteleminen perinpohjaisemmin SAMAKin vuoden 2016 vuosikokouksessa NordMod-hankkeen pohjalta
5. Vuoden 2018 työläiskongressin valmistelu
6. NordMod-hankkeen ja Sørmarkan-julistuksen hyödyntäminen puolue- ja SAK-/LO-sihteeriryhmän sisäisissä keskusteluissa käsiteltäessä erityisen tärkeitä tai haastavia aiheita
7. NordMod-hankkeeseen ja Sørmarkan-julistukseen liittyvän pohjoismaisen esittelyaineiston ja mallien kehittäminen.
8. Pohjola-koulun toiminnan vakiinnuttaminen ja seuranta
9. Julistuksen seuranta ja hyödyntäminen ay-liikkeessä sekä kansallisella että järjestötasolla politiikan kehittämiseen, mobilisointiin, aineiston kehittämiseen ja kouluttautumiseen.

5

Lisäksi SAMAKin tulee myös vuonna 2017 kehittää pohjoismaista mallia ja siihen liittyvää yhteistyötä erityisesti NordMod 2.0 -hankkeen ja CEVEA-raporttiin ja Heunicken raporttiin liittyvän viestinnän avulla ja jakamalla kokemuksia Ruotsin puolueen taistelusta ruotsalaisen mallin puolesta. Tätä työtä täytyy tehdä myös vuoden 2018 työläiskongressiin ulottuvalla aikajänteellä.

SAMAK keskittyy kuluvan vuoden työssään seuraaviin painopistealueisiin:

* Turvataan ja kehitetään järjestäytyneitä ja ihmisarvoisia työmarkkinoita ja tarkastellaan sekä uusien tekniikoiden vaikutusta työmarkkinoihin että jakamistaloutta, erityisesti uudessa NordMod 2.0 -hankkeessa.
* Seurataan Tanskan LO:n järjestämistyötä.
* Seurataan ulko- ja turvallisuuspoliittista tilannetta ja EU:n kehitystä.
* Vahvistetaan ulospäin suuntautuvaa viestintää, erityisesti pohjoismaisesta mallista ja työmarkkinoista, muun muassa NordMod2030-hankkeen yhteydessä laaditulla mittavalla aineistolla, joka on edelleen erittäin käyttökelpoista.